Domstolens dom (Ottende Afdeling) af 15. marts 2012 – Kommissionen mod Polen
(Sag C-46/11)
»Traktatbrud – direktiv 92/43/EØF – bevaring af naturtyper samt vilde dyr og planter – utilstrækkelig beskyttelse af visse arter, navnlig af odderen (Lutra lutra)«
1.                     Miljø – bevaring af naturlige levesteder samt vilde dyr og planter – direktiv 92/43 – medlemsstaternes gennemførelse – gennemførelse uden lovgivning – ikke tilladt – gennemførelse ved administrativ praksis – utilstrækkelig (art. 288, stk. 3, TEUF; Rådets direktiv 92/43) (jf. præmis 26-28 og 41)
2.                     Miljø – bevaring af naturlige levesteder samt vilde dyr og planter – direktiv 92/43 – beskyttelse af arter – undtagelser – streng fortolkning (Rådets direktiv 92/43, art. 12-16) (jf. præmis 29, 31 og 42)
3.                     Miljø – bevaring af naturlige levesteder samt vilde dyr og planter – direktiv 92/43 – beskyttelse af arter – undtagelser – nationale retsforskrifter, der tillader indgreb mod en beskyttet art under omstændigheder, der ikke er begrundet ved artikel 16 – retsforskrifter, som ikke er i overensstemmelse med den ved direktivet fastsatte undtagelsesordning (Rådets direktiv 92/43, art. 12 og 16) (jf. præmis 56)
Angående
Traktatbrud – tilsidesættelse af artikel 16, stk. 1, i Rådets direktiv 92/43/EØF af 21. maj 1992 om bevaring af naturtyper samt vilde dyr og planter (EFT L 206, s. 7) – utilstrækkelig beskyttelse af visse arter, navnlig af odderen (Lutra lutra).
Konklusion
1)
Republikken Polen har tilsidesat sine forpligtelser i henhold til artikel 16, stk. 1, i Rådets direktiv 92/43/EØF af 21. maj 1992 om bevaring af naturtyper samt vilde dyr og planter, idet den ikke på behørig måde har gennemført betingelserne for anvendelsen af den undtagelsesordning, som er fastsat i denne bestemmelse.
2)
Republikken Polen betaler sagens omkostninger.